OpenLLM-France/wikimedia huggingface dataset:
# Cròmbec cellablanc

El cròmbec cellablanc (Sylvietta leucophrys) és un ocell de la família dels macrosfènids (Macrosphenidae)..

## Hàbitat i distribució

Habita els boscos de les muntanyes de l'est de la República Democràtica del Congo, Ruanda, Burundi, Uganda, oest i centre de Kenya i oest de Tanzània.

## Taxonomia

La població de les terres altes del nord-est de la República Democràtica del Congo és tractada sovint com una espècie diferent:
* Sylvietta chapini - cròmbec del Lendu

## Referències

* ↑ cròmbec cellablanc«Cròmbec cellablanc». Cercaterm. TERMCAT, Centre de Terminologia. Rev. 10/10/2023(català)
* ↑ HBW and BirdLife International (2021) Handbook of the Birds of the World and BirdLife International digital checklist of the birds of the world. Versió 6. http://datazone.birdlife.org/userfiles/file/Species/Taxonomy/HBW-BirdLife_Checklist_v6_Dec21.zip
* ↑ cròmbec del Lendu«Cròmbec cellablanc». Cercaterm. TERMCAT, Centre de Terminologia. Rev. 10/10/2023(català)
# Manuel Prast

Manuel Prast (Madrid, 1876 - Madrid, 1 de desembre de 1973) fou un futbolista espanyol de la dècada de 1900.
Va ser futbolista del Reial Madrid entre 1904 i 1914, a excepció de la temporada 1909-10 en la qual jugà a la Sociedad de Football de Sant Sebastià. També fou àrbitre de futbol.

## Palmarès

* Copa del Rei de futbol: 1905, 1906, 1907, 1908
* Campionat Regional Centre: 1904-05, 1905-06, 1906-07, 1907-08, 1912-13

## Referències

* ↑ Manuel Prast elaguanis.com
* ↑ Jugadores 1902-28 (N-S) leyendablanca
* ↑ Mundo Deportivo 27 de març de 1913, Pàgina 3
# Esborrany

Un esborrany és l'etapa preliminar d'un treball escrit en el que l'autor comença a desenvolupar un producte final més coherent.
També descriu el producte que crea el redactor (o l'equip redactor) d'un informe en les etapes inicials del procés que acabarà en un document final. L'esborrany es pot utilitzar per redactar finalment qualsevol tipus de document escrit.
Els esborranys s'utilitzen durant el desenvolupament d'un document i pot ser cedit per l'autor per a ser llegit dins d'un cercle tancat d'amistats o relacions. La publicació d'un esborrany pot tenir lloc durant una reunió a porta tancada o es pot publicar dins d'una comunitat. Els esborranys no tenen valor comercial i es consideren un producte no acabat.

## Esborrany literari

En un llibre que es va fer popular en la dècada de 1950, The Elements of Style , els autors Strunk i White expliquen que el primer esborrany ha de ser una versió menys editada que la versió final. En el seu llibre, diuen, "el primer i principal objectiu de l'esborrany és preveure i determinar la forma del que està per venir i dur-lo a terme sobre aquesta forma. "Aquesta forma és el projecte inicial que finalment es converteix en l'obra acabada.
En la fase de redacció, l'autor: • Organitza els pensaments • Desenvolupa exemples/idees • Estudia les transicions • Busca detalls sobre les idees clau • Intenta descobrir el centre de l'argument • Desenvolupa un text coherent

## Vegeu també

* Projecte
* Informe
* Apunt amagat

## Referències

* ↑ esborrany a Optimot
* ↑ The Elements of Style Fiftieth Anniversary Edition (2009), p. 15, ISBN 978-0-205-63264-0
Viccionari
# Slavica Jeremić

Slavica Jeremić (Oparić, 3 de maig de 1957) fou una jugadora d'handbol sèrbia que va competir sota bandera de Iugoslàvia durant la dècada de 1970.
El 1980 va prendre part en els Jocs Olímpics de Moscou, on guanyà la medalla de plata en la competició d'handbol.

## Referències

* ↑ «Slavica Jeremić Olympic Results». sports-reference.com. Arxivat de l'original el 16 de desembre 2012. [Consulta: 3 novembre 2019].
# L'home del cor de ferro

L'home del cor de ferro (títol original en francês, HHhH; títol original en anglès, The Man with the Iron Heart) és una pel·lícula d'acció i thriller biogràfica del 2017 dirigida per Cédric Jimenez i escrita per David Farr, Audrey Diwan i el mateix Jimenez. Producció francobelga en anglès, es basa en la novel·la de 2010 de l'escriptor francès Laurent Binet HHhH i se centra en l'Operació Antropoide, l'assassinat del líder nazi Reinhard Heydrich a Praga durant la Segona Guerra Mundial. S'ha doblat i subtitulat al català central; també s'ha doblat al valencià per a À Punt.
La pel·lícula és protagonitzada per Jason Clarke, Rosamund Pike, Jack O'Connell, Jack Reynor i Mia Wasikowska. Es va rodar a Praga i Budapest des del setembre del 2015 fins al febrer del 2016.

## Referències

* ↑ «L'home del cor de ferro». esadir.cat. Televisió de Catalunya. [Consulta: 29 octubre 2024].
* ↑ «THE MAN WITH THE IRON HEART - British Board of Film Classification». www.bbfc.co.uk.
* ↑ «The Man with the Iron Heart». FilmNation Entertainment.
* 1 2 «Jason Clarke, Rosamund Pike, Jack O'Connell join 'HHHH'». ScreenDaily, 06-05-2015.
* ↑ «L'home del cor de ferro». Goita què fan, ara!. [Consulta: 9 maig 2024].
* ↑ «À Punt - Programació». [Consulta: 11 setembre 2024].
* ↑ «On the Set for 9/18/15: Rian Johnson Calls Action on Star Wars: Episode 8, Ghostbusters & The Magnificent Seven Wrap». SSN Insider, 18-09-2015.
* ↑ «On the Set for 2/5/16: Vin Diesel & Nina Dobrev Start Shooting 'xXx' Sequel, Ben Affleck Wraps Production on 'Live by Night'». SSN Insider, 05-02-2016.
# Spirídon Khazapis

Spirídon Khazapis (en grec Σπυρίδων Χαζάπης, Andros, 1872 - ?) va ser un nedador grec que va prendre part en els Jocs Olímpics de 1896, a Atenes.
Khazapis va prendre part en la prova dels 100 metres lliures destinats a mariners. Acabà en segona posició de la cursa, rere Ioannis Malokinis i per davant de Dimitrios Drivas, amb la qual cosa guanyà la medalla de plata.

## Referències

* 1 2 «Spyros Khazapis Olympic Results». sports-reference.com. Arxivat de l'original el 3 de setembre 2011. [Consulta: 5 setembre 2015].
# Cua de ventall de Sulawesi

El cua de ventall de Sulawesi (Rhipidura teysmanni) és un ocell de la família dels dicrúrids (Dicruridae).

## Hàbitat i distribució

Habita els boscos de les muntanyes-2300 m de Sulawesi.

## Taxonomia

El cua de ventall de Taliabu, que era considerat una subespècie, és ara classificat pel Congrés Ornitològic Internacional versió 13.2, 2023 com una espècie de ple dret, arran els treballs de Ng et al. 2017

## Referències

* ↑ «Cua de ventall de Sulawesi». Cercaterm. TERMCAT, Centre de Terminologia. Rev. 10/10/2023(català)
* ↑ F Gill, D Donsker et P Rasmussen (Eds). 2023. IOC World Bird List (v13.2). doi : 10.14344/IOC.ML.13.2.
* ↑ Ng NSR, PR Wilton, DM Prawiradilaga, YC Tay, M Indrawan, KM Garg & FE Rheindt. 2017. The effects of Pleistocene climate change on biotic differentiation in a montane songbird clade from Wallacea. Molecular Phylogenetics and Evolution 114: 353–366.
# Juan Carlos Pérez Frías

Juan Carlos Pérez Frías (nascut el 27 de juliol de 1956), conegut com a Juan Carlos, és un antic futbolista professional espanyol que va jugar com a migcampista.

## Primers anys

Nascut a Madrid fill de l'empleat d'hotel Pedro Pérez i la seva dona Isabel Frías, Juan Carlos i els seus deu germans (finalment la parella va tenir 12 fills) es van traslladar amb la família a Màlaga als 14 anys.

## Trajectòria del club

Nacho va jugar al CD Màlaga durant nou temporades professionals, aconseguint ascensos a la Lliga el 1979 i el 1982. Va debutar a la competició el 26 de març de 1977 en una derrota per 1-2 fora de casa contra l'RC Celta de Vigo, i va marcar el seu primer gol el cap de setmana següent per ajudar els amfitrions a derrotar la Reial Societat pel mateix marcador.
Després d'haver descendit al final de la campanya 1984–85, Juan Carlos, de 29 anys, va abandonar l'Estadi de La Rosaleda. Després de retirar-se, va treballar amb el seu germà com a metge del club.

## Vida personal

El germà i el nebot de Juan Carlos, respectivament José Ignacio i Ignacio, també eren futbolistes. Ells també van jugar al Màlaga.

## Referències

* ↑ «Juan Carlos: Juan Carlos Pérez Frías». BDFutbol. [Consulta: 4 abril 2018].
* 1 2 «Los Pérez Frías, una saga de futbolistas universitarios» (en castellà). Málaga CF, 25-02-2009. [Consulta: 1r juny 2018].
* ↑ «Fallece Nacho Pérez Frías, ex jugador del Málaga» (en castellà). , 31-03-2018 [Consulta: 4 abril 2018].
* 1 2 «Condolences for the death of Nacho Pérez Frías». Málaga CF, 31-03-2018. [Consulta: 5 abril 2018].
* 1 2 Moreno Campos, Álvaro. «El Málaga, el club con más ascensos en España» (en castellà). Vavel, 26-04-2018. [Consulta: 1r juny 2018].
* ↑ (en castellà) , 27-03-1977.
* ↑ (en castellà) , 04-04-1977.
* ↑ (en castellà) , 30-12-2008.
* ↑ (en castellà) , 07-01-2016.
* ↑ «Una dedicatoria muy especial» (en castellà). El Desmarque, 01-04-2018. [Consulta: 2 juny 2018].
* ↑ «Nacho, contra su familia» (en castellà). Al Final de La Palmera, 29-09-2012. [Consulta: 1r juny 2018].

## Enllaços externs

* Juan Carlos Pérez Frías a BDFutbol
* Stats at Amigos Malaguistas (en castellà)
# Santa Maria del Soleràs

Santa Maria del Soleràs o Mare de Déu d'Esplans és una església del Soleràs (Garrigues) inclosa a l'Inventari del Patrimoni Arquitectònic de Catalunya.

## Descripció

És un edifici de caràcter religiós construït el 1954, fet per la santa missió coincidint amb un any marià. És de planta rectangular amb una coberta interior allindada amb dues bigues de fusta. Els murs de pedra han estat arrebossats i policromats; a l'exterior també hi ha rajoles. Trobem algunes finestres laterals d'arc ogival, com l'entrada, força austera. Només té un òcul petit sobre l'arc. El més destacat és potser el remat d'aquesta façana, de forma esglaonada amb una obertura apuntada per a la campana. La coberta és a dues aigües de teula àrab; a la zona de l'absis hi ha una petita espadanya.

## Història

A banda i banda de la portada hi trobem dues inscripcions que especifiquen que fou feta entre el 15 i el 26 de setembre de 1954.

## Referències

* 1 2 «Santa Maria del Soleràs». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 26 maig 2020].
# Wang Shijia

Wang Shijia (en xinès: 王施佳; n. Liaoning, 25 d'agost de 1993) és una nedadora d'estil lliure xinesa.

## Biografia

Va fer la seva primera aparició olímpica als Jocs Olímpics de Londres 2012, nedant en la prova de 200 m lliure. Va nedar en la quarta sèrie, i va quedar quarta de la mateixa amb un temps d'1:58.73, passant a les semifinals en quedar en la posició 14 en el sumari total. Finalment no va arribar a passar a la final en fer el penúltim pitjor temps de la semifinal. També va nedar en la prova de 4x100 m lliure, corrent en les sèries però no en la final. També va nedar els 4x200 m lliure, formant part de l'equip xinès, i quedant en sisena posició en la final.

## Marques personals

* Actualitzat a 3 de novembre de 2014.
Piscina llarga :
| Estil | Temps | Competició |
| 100 m lliure | 54.99 | Campionat Mundial de Natació de 2011 |
| 200 m lliure | 1:58.63 | Jocs Olímpics de 2012 |

## Referències

* ↑ «Swimming,50m freestyle women» (en anglès), 2012. [Consulta: 3 novembre 2014].
# Stanisław Urban

Stanisław Urban (Varsòvia, 13 de setembre de 1907 - Katin, abril 1940) va ser un remer polonès que va competir durant les dècades de 1920 i 1930.
El 1928 va prendre part en els Jocs Olímpics d'Amsterdam, on quedà eliminat en sèries en la prova del vuit amb timoner del programa de rem. Quatre anys més tard, als Jocs de Los Angeles, guanyà la medalla de bronze en la prova del quatre amb timoner, formant equip amb Jerzy Braun, Janusz Ślązak, Edward Kobyliński i Jerzy Skolimowski.
En el seu palmarès també destaca un campionat nacional i diversos podis en aquests mateixos campionats.
Va ser tinent a la reserva de l'exèrcit polonès i va lluitar en la Campanya de Polònia de setembre de 1939. Arrestat pels soviètics, va ser assassinat en la massacre de Katyn.

## Referències

* 1 2 3 4 «Stanisław Urban Olympic Results». sports-reference.com. Arxivat de l'original el 11 d’agost 2011. [Consulta: 26 gener 2019].
* ↑ «Olympians Who Were Killed or Missing in Action or Died as a Result of War». Sports Reference. Arxivat de l'original el 17 d’abril 2020. [Consulta: 24 juliol 2018].
# 198 aC

El 198 aC va ser un any del calendari romà prejulià. Durant la República i l'Imperi Romà, era conegut com a any del consolat de Flaminí i Petus (o, més rarament, any 556 ab urbe condita o de la fundació de la ciutat). L'ús del nom «198 aC» per referir-se a aquest any es remunta a l'alta edat mitjana, quan el sistema Anno Domini va ser el mètode de numeració dels anys més comú a Europa.

## Esdeveniments
### Antiga Roma

* Aquest any són elegits cònsols Tit Quinti Flaminí i Sext Eli Petus Catus.
* En el curs de la Segona Guerra Macedònica (200 aC-197 aC), Flaminí, que havia rebut Macedònia com a província, embarca a Brundusium fins a Còrcira on deixa les tropes i va a la Província de l'Epir. Planifica la invasió del Regne de Macedònia. Aconsegueix l'ajuda del partit romà de l'Epir dirigit per Càrops el vell. Durant 40 dies lluita amb els macedonis. Filip V de Macedònia busca negociar amb la mediació dels epirotes i Flaminí exigeix l'evacuació dels macedonis de Grècia i de Tessàlia.
* L'Epir se sotmet als romans, i Filip V fuig fent una política de terra cremada. Flaminí va a la Fòcida i ocupa Elatea. A la tardor, instal·la els quarters d'hivern a la Fòcida i Filip V fa noves propostes de pau. El romà, que volia perllongar el seu mandat, les accepta, i Macedònia envia ambaixadors a Roma, on el Senat ratifica que els macedonis han d'abandonar Tessàlia i Grècia. El Senat també prorroga el mandat de Flaminí per un període indefinit. El conflicte no es resol fins a l'any següent (197 aC), amb la batalla de Cinoscèfales.
* Revolta d'esclaus a Sètia, reprimida amb energia pel pretor Luci Corneli Mèrula.

## Referències

* ↑ Funegan, Jack (et al.). Chronos, kairos, Christos : nativity and chronological studies. Winona Lake [IN]: Eisenbrauns, 1989, p. 115. ISBN 9780931464508.
* ↑ Titus Livi. Ab Urbe Condita, XXXII, 7
* ↑ Titus Livi. Ab Urbe Condita, XXXIII, 16
* ↑ Plutarc. Vides paral·leles: Flaminí, XI, 18
* ↑ Apià. Història de Roma: guerres civils, I, 87
# Natàlia Smirnítskaia

Natàlia Smirnítskaia (Vladikavkaz, 8 de setembre de 1927 - Sant Petersburg, 7 de gener de 2004), nascuda Diàtlova (Дя́тлова) va ser una atleta russa, especialista en el llançament de javelina, que va competir sota bandera soviètica durant les dècades de 1940 i 1950.
En el seu palmarès destaca una medalla d'or en la prova del llançament de javelina al Campionat d'Europa d'atletisme de 1950, una medalla d'or i una de bronze al Festival Mundial de la Joventut i els Estudiants (1949 i 1951) i el títol nacional de javelina de 1949 i 1950. Durant la seva carrera esportiva millorà en dues ocasions el rècord del món de javelina, sent el 1949 la primera dona que va llançar més de cinquanta metres.
En retirar-se passà a exercir d'entrenadora d'atletisme a Sant Petersburg entre 1955 i 1965 i posteriorment exercí de professora de secundària.

## Millors marques

* Llançament de javelina. 53,41 metres (1949)

## Referències

* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 13 maig 2020].
* ↑ «World Student Games (UIE)». [Consulta: 31 maig 2020].
* 1 2 «Смирницкая Наталья Васильевна» (en rus). Lesgaft. Arxivat de l'original el 2014-10-27. [Consulta: 31 maig 2020].
* ↑ IAAF World Athletics Championships. Doha 2019. Statistics Handbook. Doha: IAAF, 2019, p. 822 [Consulta: 30 maig 2020].
* ↑ Fitxa a trackfield.brinkster.net
# Steen Blicher

Steen Steensen Blicher (Copenhaguen, 11 de gener de 1899 - Frederiksberg, Selàndia, 1 de d'agost de 1965) va ser un futbolista danès que va competir a començament del segle xx. Jugà com a defensa i el 1920 va disputar la competició de futbol dels Jocs Olímpics d'Anvers.
Pel que fa a clubs, jugà al KB entre 1916 i 1929. A la selecció nacional jugà un total de 27 partits, en què marcà 5 gols. Debutà contra Noruega l'octubre de 1918 i disputà el seu darrer partit contra Suècia el juny de 1929.

## Referències

* ↑ «Steen Steensen Blicher Olympic Results». sports-reference.com. Arxivat de l'original el 2011-09-16. [Consulta: 31 març 2017].
* ↑ Fitxa a EU-Football.info
# Only You (And You Alone)

"Only You (And You Alone)" (sovint escurçat com "Only You") és una cançó d'estil pop composta per Buck Ram. Va ser enregistrada amb molt d'èxit per The Platters, amb el cantant Tony Williams, el 1955.
De primer es va enregistrar amb Federal Records, també per Williams i The Platters, però va tenir èxit en la versió feta el 3 de juliol de 1955. La cançó va ocupar la primera posició en la taula de U.S. R & B charts durant set setmanes. Quan els The Platters enregistraren, "The Great Pretender" (amb més èxit fins i tot que "Only You"), a Europa "Only You" estava a la cara B del single.

## Versions

* Ringo Starr (1974) en el seu àlbum Goodnight Vienna per suggeriment de John Lennon. Lennon hi tocava la guitarra acústica. Harry Nilsson també hi cantava.
* Malcolm Vaughan, cantant gal·lès (1956).
* Franck Pourcel en versió instrumental (1959)

## Aparicions al cinema

Entre d'altres, apareix a American Graffiti, The Delinquents, Mr. Destiny i Alvin and the Chipmunks, Hot Shots! (1991) amb Charlie Sheen.

## Referències

* ↑ Per motiu de copyright, Ram, qui la va enregistrar per ASCAP, també afegí un dels seus noms pen, Ande Rand
* ↑ Whitburn, Joel. Top R&B/Hip-Hop Singles: 1942-2004. Record Research, 2004, p. 463.
* ↑ Whitburn, Joel. Top Adult Contemporary: 1961-2001. Record Research, 2002, p. 230.

## Enllaços externs

* Vocal Hall Of Fame: The Platters Arxivat 2006-05-16 a Wayback Machine.
# Steven Weinberg

Steven Weinberg (Nova York, 3 de maig de 1933 - Austin, 23 de juliol de 2021) va ser un físic i professor universitari estatunidenc guardonat amb el Premi Nobel de Física l'any 1979.

## Biografia

Va néixer el 3 de maig de 1933 a la ciutat nord-americana de Nova York. Va estudiar al Bronx High School of Science, on conegué Sheldon Lee Glashow, i es llicencià en física l'any 1954 a la Universitat Cornell. L'any 1957 aconseguí el doctorat a la Universitat de Princeton.

## Recerca científica

Inicià la seva col·laboració amb Sheldon Lee Glashow i Abdus Salam al voltant de la interacció electrofeble, demostrant com l'electromagnetisme i la força nuclear feble sota certes condicions són una sola i única interacció. Gràcies a aquests treballs es va poder comprovar com aquesta teoria era aplicable a totes les partícules i no tan sols als leptons.
El 1979 Weinberg, juntament amb Sheldon Glasow i Abdus Salam, foren guardonats amb el Premi Nobel de Física "pels seus treballs sobre la Interacció electrofeble".

## Bibliografia

* Gravitation and Cosmology: Principles and Applications of the General Theory of Relativity (1972)
* The First Three Minutes: A Modern View of the Origin of the Universe (1977)
* The Discovery of Subatomic Particles (1983)
* Elementary Particles and the Laws of Physics: The 1986 Dirac Memorial Lectures (1987, realitzat amb col·laboració de Richard Feynman)
* Dreams of a Final Theory: The Scientist's Search for the Ultimate Laws of Nature (1993)
* Quantum Theory of Fields (3 volums: 1995, 1996 i 2003)
* Facing Up: Science and its Cultural Adversaries (2001)
* Glory and Terror: The Coming Nuclear Danger (2004)
* Facing Up: Science and Its Cultural Adversaries (2003)

## Enllaços externs

* «Steven Weinberg» (en anglès). The Nobel Prize. The Nobel Foundation.
# Stefanie Clausen

Anna Stefanie Nanny Fryland Clausen (Copenhaguen, 1 d'abril de 1900 – Karlebo, Fredensborg, 2 d'agost de 1981) va ser una saltadora danesa que va competir a començaments del segle xx.
El 1920 va prendre part en els Jocs Olímpics d'Anvers, on va disputar la prova de palanca des de 10 metres del programa de salts. En aquesta prova guanyà la medalla d'or, per davant de Beatrice Armstrong i Eva Olliwier, que completaren el podi.

## Referències

* ↑ «Stefanie Clausen Olympic Results». sports-reference.com. Arxivat de l'original el 12 de novembre 2012. [Consulta: 1r juliol 2017].
# Saarloq

Saarloq és un assentament que pertany a la municipalitat de Kujalleq, situada a l'extrem sud de Groenlàndia (aproximadament 60° 32′ 15″ N, 46° 01′ 33″ O﻿ / ﻿60.53750°N,46.02583°O﻿ / 60.53750; -46.02583). Saarloq es troba en una petita illa de menys d'1 km², a l'entrada del Fjord de Qaqortoq. La seva població era de 32 habitants el juliol de 2015. Disposa d'una església i d'una escola. Els assentaments més propers són Alluitsup Paa, a uns 20 km al sud-est, i Qaqortoq, la quarta ciutat més poblada de Groenlàndia, a uns 19 km al nord. Les comunicacions s'efectuen per mar i també per aire, ja que aquest assentament disposa d'un petit heliport (tècnicament un helistop, de codis IATA QOQ i ICAO BGSO) que és explotat per Air Greenland, i que comunica aquest assentament amb Nanortalik, Qaqortoq i Narsarsuaq. Dins de l'illa no hi ha carreteres ni cotxes. Des de setembre de 2019, Saarloq disposa d'accés a internet d'alta velocitat. A desembre 2019, era un dels únics 8 assentaments de Groenlàndia que no tenia policia municipal.
Jenseeraq Hansen, del partit polític Siumut, és l'alcalde de Saarloq, així com de Eqalugaarsuit i Qassimiut, que són dos altres pobles de la municipalitat de Kujalleq.
Com la majoria d'assentaments de Groenlàndia, Saarloq mostra patrons de creixement negatius i envelliment de la població en les darreres dècades, atès que els joves abandonen el poble per anar a estudiar i no retornen. La població de Saarloq era de 89 habitants l'any 1990, de 42 habitants el 2012 i de 32 habitants el 2015, reduint-se així a un terç en 25 anys.

## Referències

* 1 2 3 «Saarloq». Kommune Kujalleq. Arxivat de l'original el 2021-05-08. [Consulta: 8 febrer 2020].(danès)
* ↑ «Air Greenland Booking». Arxivat de l'original el 2010-04-22. [Consulta: 29 març 2013].(anglès)
* ↑ «12 bygder får internet med højhastigheder». Sermitsiaq, 10-09-2019.(danès)
* ↑ «Lovløshed i bygder bekymrer politiker». Sermitsiaq, 05-12-2019.(danès)
* ↑ http://www.kanukoka.gl/media/1030_9.pdf Arxivat 2013-09-27 a Wayback Machine.(danès)
* 1 2 «Population Statistics of Greenland». [Consulta: 17 desembre 2012].(anglès)
# Jürgen Schütze

Jürgen Schütze (Arnsdorf, Saxònia, 3 de març de 1951 - Leipzig, 6 de setembre de 2000) va ser un ciclista alemany que va córrer a principis dels anys 70 del segle xx.
El 1972, representant la República Democràtica Alemanya, va prendre part en els Jocs Olímpics de Múnic, en què guanyà una medalla de bronze en la prova del quilòmetre contrarellotge, per darrere Niels Fredborg i Daniel Clark.

## Palmarès

* 1972
** Campió de la RDA del quilòmetre contrarellotge
** Medalla de bronze als Jocs Olímpics de Múnic en quilòmetre contrarellotge
* 1973
** Campió de la RDA del quilòmetre contrarellotge

## Referències

* ↑ «Olympedia – Jürgen Schütze». [Consulta: 17 agost 2024].
* ↑ Kluge, Volker. Das grosse Lexikon der DDR-Sportler: die 1000 erfolgreichsten und populärsten Sportlerinnen und Sportler aus der DDR, ihre Erfolge und Biographien. Berlin: Schwarzkopf & Schwarzkopf, 2001, p. 351. ISBN 978-3-89602-348-3.

## Enllaços externs

* Fitxa de Jürgen Schütze a sitiodeciclismo.net